Foto: Index

NA DANAŠNJI dan 1941. godine Ante Pavelić izdao je proglas o čistoći rase. Prekosutra Đuro Glogoški i ostatak prosvjednika iz Savske 66 organiziraju koncert na Trgu bana Jelačića, a na kojega je pozvan Marko Perković Thompson.



S obzirom na to da će glavna zvijezda večeri očigledno biti upravo on, podsjetimo kako je opjevao zločine koncentracijskih logora iz vremena NDH u pjesmi "Jasenovac i Gradiška Stara" uz riječi "Oj Neretvo teci iza stranu, nosi Srbe plavome Jadranu".

> Thompson - domoljub ili fašist? Konačan odgovor je...

Download MP3: Thompson - Jasenovac i Gradiška Stara

Govoreći ovoga i prošloga tjedna o najavljenom prosvjedu, šatoraši su poručili da će imati "bogat kulturno-umjetnički program" kako bi privukli veliki broj građana. Zvijezda prosvjeda će, kao što je već ranije najavljeno, biti upravo Thompson. a danas je najavljeno da će koncert održati i Mate Mišo Kovač.



"Od 17 sati počet će nastupi KUD-ova iz čitave države, a u 18 sati održat će se misa u katedrali. Prisjetit ćemo se 12 redarstvenika, ali i sedam civila poginulih u granatiranju Zagreba. Zatim slijedi program na trgu u kojem će sudjelovati niz KUD-ova, glazbenika, klapa, tamburaša, nastupit će Thompson i Mišo Kovač", rekao je Glogoški prošlog tjedna, dodavši da "neće biti političkih govora, ali će branitelji iz šatora poslati jasnu poruku".

Ipak, čini se kako su šatoraši organizacijski dio odradili pomalo šlampavo.

Mate Mišo Kovač: Glogoški je bez nogu, nervozan je, ok

Tekst se nastavlja ispod oglasa

Mate Mišo Kovač danas je opovrgnuo navode Glogoškog o tome da će nastupiti na njihovom koncertu, javlja RTL. Tvrdi kako ga nitko nije ništa pitao.



"Nikad se nije dogodilo da mene netko reklamira, a da me uopće ne pita. Ovo je prvi put. Oni meni ne mogu uzeti popularnost, ali ne mogu mi je ni dati. Dobro, čovjek je bez nogu, ok, nervozan je, i to je to", kaže Mišo.



"Šta ću ja njima pomoći, oni imaju svog ljubimca to je Marko Perković. Pa to je to", kaže Mišo.



Pjevač ističe i kako nije siguran podržava li zahtjeve i prosvjed šatorasa iz Savske.



"Ne znam što traže, ne znam", kaže Mišo, dodajući kako u subotu neće nastupiti te kako neće dati da se itko služi njegovim imenom neovlašteno.

Okrugli stol šatoraša bojkotirali Kolinda, Milanović, Leko...

Podsjetimo, okrugli stol "Istinom - 100% za Hrvatsku" u organizaciji ratnih veterana i invalida Domovinskog rata propao je nakon što se na pozive nisu odazvali Zoran Milanović, Kolinda Grabar-Kitarović, Josip Bozanić, Josip Leko, Vesna Nađ, Predrag Matić i Bojan Glavašević.

Đuro Glogoški osobno je uručio poziv premijeru Milanoviću, no premijer je kazao kako ne razgovara s onima koji "bezuvjetno" traže glave njegovih ministara.



"Premijer ne može ići na okrugli stol čiji organizatori bezuvjetno traže ostavku njegova ministra i tako pokazuju da zapravo nisu spremni za razgovor na koji pozivaju", priopćio je prošloga tjedna glasnogovornik Vlade Nikola Jelić.

> Propao okrugli stol šatordžija: Kolinda, Milanović i Matić neće se pojaviti

Đuro Glogoški i ratni veterani nastavljaju tražiti donošenje ustavnog zakona o hrvatskim braniteljima, ostavku ministra Matića, njegove zamjenice i pomoćnika. Prošloga tjedna Glogoški je kao jedan od vođa šatordžija u Savskoj istaknuo kako vidi da "iz Vlade nema razumijevanja, kao ni iz Hrvatskog sabora" za njihove probleme te najavio nove prosvjede.